《秋日登戒珠寺》
宋代·华镇

幽寻兰若已多欢，更踏崇山望远山。高阁路馀心未惬，秀岩目远兴初还。

陇云凝素晴犹阔，篱菊分金暖尚悭。飞盖不须容易去，且偷閒暇笑谈间。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。